CELEX: 62011TN0233
Language: da
Date: 2011-04-28 00:00:00
Title: Sag T-233/11: Sag anlagt den 28. april 2011 — Den Hellenske Republik mod Kommissionen

9.7.2011   
            
            
               DA
            
            
               Den Europæiske Unions Tidende
            
            
               C 204/24
            
         Sag anlagt den 28. april 2011 — Den Hellenske Republik mod Kommissionen
   (Sag T-233/11)
   2011/C 204/45
   Processprog: græsk
   
      Parter
   
   
      Sagsøger: Den Hellenske Republik (ved B. Asimakopoulos, G. Kanellopoulos, A. Iosifidou og P. Mylonopoulos)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede beslutning annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har ved dette søgsmål nedlagt påstand om annullation af Kommissionens afgørelse K(2011) 1006 endelig af 23. februar 2011 om den statsstøtte C 48/2008 (ex NN 61/2008), som Grækenland har ydet til virksomheden Ellinikos Xrysos A.E.
   Sagsøgeren har fremført følgende anbringender til støtte for sin annullationspåstand:
   
                
            
            
               Sagsøgeren har for det første gjort gældende, at Kommissionen har tilsidesat traktaternes bestemmelser (artikel 107, stk. 1, og artikel 108, stk. 8, TEUF, tidligere henholdsvis artikel 87, stk. 1, og artikel 88, stk. 2, EF), ved at fortolke og anvende disse bestemmelser ukorrekt, at den begik en fejl i relation til støtten og vurderingen af de faktiske omstændigheder i forbindelse med statsstøttebegrebet.
               Til støtte for det første led i dette anbringende har sagsøgeren med henvisning til statsstøtteforanstaltning nr. 1 (salget af Cassandras minedrift til en lavere pris end markedsværdien) henvist til: a) en urigtig vurdering af forekomsten af støtte som følge af en åbenbar fejl vedrørende statens rolle som mellemled og af de manglende statsmidler til den omtvistede overdragelse af ejendomsretten, b) (subsidiært), en urigtig vurdering med hensyn til anvendelsen af kriteriet om den private investor, c) (mere subsidiært), en urigtig vurdering med hensyn til tildelingen af tilskuddet på grund af den åbenbart urigtige beregning af værdien af bruddene, jorden og forekomsten af mineraler i naturlig belastning samt bruddenes angivelige faktiske aktiviteter på salgstidspunktet, d) (endnu mere subsidiært), en urigtig vurdering vedrørende konkurrencefordrejningen og påvirkningen af samhandelen mellem medlemsstaterne.
               Til støtte for det andet led i dette anbringende gøres det med henvisning til statsstøtteforanstaltning nr. 2 (fritagelse for betaling af afgifter på overdragelsen af ejendomsretten) gældende, at der foreligger en urigtig vurdering af det tildelte tilskud og den sagsøgeren foreholdte konkurrencefordrejning samt påvirkningen af samhandelen mellem medlemsstaterne.
            
         
                
            
            
               Sagsøgeren har til støtte for det andet anbringende gjort gældende, at Kommissionen har tilsidesat bestemmelsen i artikel 14, stk. 1, andet punktum, i forordning (EF) nr. 659/1999 (1), hvad angår nødvendigheden af at tilbagesøge støtten for overtrædelse af principperne om proportionalitet, loyalt samarbejde, retssikkerhed og beskyttelse af den berettigede forventning.
               Til støtte for dette anbringende gøres det gældende, at Kommissionen i forhold til disse principper har begået en fejl i afvejningen af risikoen for konkurrencefordrejning med fordelen i form af videreførelsen af de omtvistede brud.
            
         
                
            
            
               Sagsøgeren har endelig til støtte for det tredje anbringende gjort gældende, at Kommissionen har tilsidesat reglerne om begrundelse (artikel 296 TEUF, tidligere artikel 253 EF), hvad angår forekomsten af statsstøtte og dens forenelighed med det indre marked.
               Til støtte for dette anbringende gøres det gældende, at Kommissionen ikke har vist, hvorfor salgsprisen for Cassandras brud — åbenlyst hidrørende fra private midler — udgør et direkte eller indirekte tab af statsmidler, som kan tilregnes staten, eller hvorfor den lagde til grund, at begge afgifter på overdragelsen af ejendomsretten til enten bruddene eller jorden i det foreliggende tilfælde skulle betales, og ikke blot afgiften vedrørende bruddene. Desuden har Kommissionen ikke med henblik på beregningen af værdien af bruddene, jorden og forekomsten af mineraler forklaret tildelingen af tilskuddet, idet den selektivt har støttet sig til dels Behre Dolbears forhold, dels den vilkårlige argumentation, som den desuden har anvendt på selvmodsigende vis med hensyn til de lukkede bruds negative værdi.
            
         
      (1)  Rådet forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93.